《残腊积冻连旬癸丑元朝倏尔开霁喜赋》
清代·黎恂

冻云胶合天梦梦，田水结作冰玲珑。啄枝乾鹊嘂声哑，野梅千玲无春容。

老夫经旬不出户，呻吟有类号寒虫。岂知岁朝忽澄霁，六合晃朗光冲融。

里邻纷纷贺新岁，花幡爆竹喧儿童。天运穷极固心反，否复还泰理则同。

行将策杖寻樵踪，往听百舌呼春风。不然放艇随溪翁，间窥锦鲤跳波红。

俯仰乾坤亦自得，无为龌龊嗟龙钟。

作者简介：（1785—1863）清贵州遵义人，字雪楼，晚号拙叟。嘉庆十九年进士，知浙江桐乡县。咸丰间官云南东川府巧家厅同知。淡于荣利，好学不倦。尤长古今诗。有《蛉石轩诗文集》、《千家诗注》、《运铜纪程》等。